google/wiki40b huggingface dataset:
Med hjartet på rette staden

Om serien

Bøkene i Constable-serien av Nicholas Rhea var utgangspunkt for serien.
Kjenningsmelodien «Heartbeat» ble skrevet og innspilt av Buddy Holly. Versjonen i TV-serien synges av Nick Berry, som også har en sentral rolle i serien, PC Nick Rowan, senere Sergeant.
Mange av naturscenene i serien er filmet i nasjonalparken North York Moors.

I Norge

Den hadde premiere på NRK den 17. januar 1997 og ble den første tiden sendt på fredagskveldene. Den ble i løpet av sommeren flyttet til onsdagene. NRK sendte de tre første sesongene (30 episoder) dette året og tok deretter en lengre sendepause til 15. januar 2000. Fra da av ble den sendt kontinuerlig på lørdagskveldene. Siste episode av serien gikk 13. mars 2010.
Fra 2013 begynte NRK å sende den i reprise, på formiddager og ettermiddager.
Serien ble på NRK tekstet til nynorsk av Anne Margrethe Standal. Hun ble i 2006 tildelt Teksterprisen for blant denne serien. Også Sjukehuset i Aidensfield er tekstet av Standal.

Sjukehuset i Aidensfield

Sjukehuset i Aidensfield er en spin-off-serie av Med hjartet på rette staden. I begynnelsen hadde serien med flere karakterer fra Med hjarte på rette staden, men Sjukehuset i Aidensfield gikk senere fra dette. I Norge startet NRK å sende serien 3. mai 2008.
Årets kvinne

Handling

To svært ulike nyhetsreportere, sportsjournalisten Sam Craig (Spencer Tracy) og utenrikskorrespondenten Tess Harding (Katharine Hepburn), forelsker seg og blir gift på kort tid. Tess er en intelligent feminist, Sam er en kunnskapsrik sportsidiot, og sammen er de som olje og vann. De blir begge tvunget til å gjøre ting de aldri hadde gjort i sitt eget selskap, og ekteskapet står i fare for å falle sammen under vekten av to karrièremennesker med store ambisjoner.
Port Arthur (Tasmania)

Historie

Fra 1833 til 1853 fungerte byen som en britisk fengselskoloni. Fengselet er kjent for å ha huset noen av britenes tøffeste innsatte, og for innføring av en meget streng fengselspolitkk. Fengselet avskaffet fysisk avstraffelse til fordel for psykisk avstraffelse. Fysisk avstraffelse gjorde de innsatte hardere, men endret ikke deres oppførsel. Mat ble brukt som belønningsmiddel for innsatte som oppførte seg bra. De fikk større mengder mat eller tilgang til luksusvarer som te, sukker og tobakk. Til motsetning fikk de som ikke oppførte seg bra, kun brød og mat. I tillegg var all kommunikasjon mellom innsatte forbudt under soningen. De måtte i tillegg bruke masker for å unngå øyekontakt. Det var tenkt at det skulle få de innsatte til å reflektere over sine forbrytelser. 
I sin tid var det et høysikkerhetsfengsel som var det var umulig å rømme fra, på lik linje som Alcatraz-fengselet i USA. Likevel skremte det ikke fangene fra rømningsforsøk, noe mange gjorde. En av de innsatte, Martin Cash, greide å rømme sammen med to andre. Et av de mest beryktede fluktforsøkene fant sted da George Hunt tildekket seg med kenguruskinn og rømte mot havet. Rømingsforsøket var derimot mislykket og han ble straffet med 150 piskeslag.  
Like ved fengselsområdet ligger øya Isle Of The Dead. Alle som døde mens de sonet eller jobbet som fengselsvakt i Port Arthur ble begravd der.    
Området tilhører verdensarven og fungerer i dag som museum.
Port Arthur er i dag en av Australias mest besøkte turistattraksjoner, med et årlig besøkstall på over 250 000. Regjeringen bidrar økonomisk for å holde området gående.

Port Arthur-massakren

Den 28.april 1996 var det historiske området preget av en massakre, der 35 mennesker ble drept og 23 skadet. Den da 28 år gamle Martin Bryant ble siktet og senere tiltalt for drapene, og soner nå en livstidsdom i fengsel. Som følge av massakren ble det innført strengere våpenrestriksjoner i landet.
Amt (Tyskland)

Amt er i det moderne Tyskland betegnelse av et mindre administrativt område. Det forekommer i forbundslandene Schleswig-Holstein, Mecklenburg-Vorpommern og Brandenburg.  
Et Amt i Tyskland betegner en sammenslutning av flere kommuner (tilsvarende et svensk kommunalförbund), som har beholdt sin status som egne kommuner, men overdratt administrasjonen til amtet. Samarbeide eller mer omfattende samordning mellom kommuner reguleres forskjellig i de individuelle forbundslandene i Tyskland. En amtsfri kommune (amtsfreie Gemeinde) betegner dermed en by eller et sted som i egenskap av selvstendig kommune ikke inngår i et amt men som inngår i en landkreis eller tilsvarende.
Skutehandel

Skutehandel var handel mellom folk langs kysten av Norge og kysten av Danmark, der avstanden over Skagerrak var kortest. I Norge ble denne handelen særlig drevet på kysten mellom Risør og Mandal, og i Jylland er handelen særlig kjent fra Ringkøbing, Thy, Han Herred og Vendsyssel. Skutehandelen foregikk for en stor del med fartøyer spesielt  bygd for sandstrendene i Danmark. Slike skuter ble kalt sandskuter og baggeskuter. Disse var flatbunnet, så de kunne settes på grunn på de flate sandkystene. Sandskuter ble bygd i Thy, mens man i Vendsyssel kjøpte båter fra Norge. Skutehandelen var særlig utbredt på 1700-tallet og første halvdel av 1800-tallet.

Varer

I Norge trengte befolkningen korn, mel, smør og andre matvarer, mens trelast og andre skogprodukter og jern kunne skaffes til overkommelige priser. I Danmark var det omvendt.  
Det første skriftlige vitnesbyrd man har om skutehandelen er fra 1665, hvor skutehandlerne i Klitmøller søker kongen om tillatelse til å fortsette den handel de "siden Arilds tid" hadde bedrevet over Skagerrak. Skutehandelen foregikk utenfor bygrensene og kunne derfor undra seg skatt og toll med derav bedre konkurranseevne. Dette var en torn i øyet på kjøpmenn i byene. Kjøpmenn fra de nærmeste danske byene Thisted og Hjørring klaget derfor til kongen.

Organisasjon

Områdene ved vestkysten hadde mange vindmøller p.g.a den store handelen med korn i områdene. Skutehandel har vært fordelaktig på grunn av muligheten for å tjene stort samt at de forskjellige selveiere har sett fordel i å få en av familiens medlemmer inn i handelen. På grunn av faren i næringslivet har skudehandleren selv som oftest ikke ønsket at hans sønner skulle fortsette, men har derimot ofte utlært den eldste datter som handler. Således overtaes Anders Christensens skudehandlergård, Store Hunnerup i Skallerup, hvor der var #ni skuder tilknyttet, av svigersønnen som samtidig kjøper stedet. Skudehandleren har på samme måte ønsket at forbedre sine forhold på ladesteder i Norge og har derfor tatt handelsborgerskab i en kjøpstad i Norge, og/eller giftet sine efterkommere inn i familiene der  – og omvendt. Derfor er som en del danskfødte begravd i f.eks. Arendal i Norge. Dialekten i området av Norge er likeledes betydelig mer danskklingende enn i øvrige deler av Norge.
Skudehandelen opphørte i forbindelse med anlegg av jernbaner, idet kornet nå med fordel kunne transporteres til en større havn og derfra med store skip til utlandet.
Asthenorhina hulstaerti

Utseende

En middelsstor (ca. 22 millimeter), avlang gullbasse. Bare hunnen er kjent, denne er brun til svart på farge.

Utbredelse

Arten lever i Kongo.
Ignazio Donati

Ignazio Donati (født rundt 1570 i Casalmaggiore ved Cremona; død 21. januar 1638 i Milano) var en italiensk organist, kapellmester og komponist fra tidligbarokken.
Sin første ansettelse fikk Donati som domorganist i Pesaro, deretter var han virksom i Urbino, Pesaro, Fano, Ferrara, Casalmaggiore, Novara, og Lodi inntil han i 1629 fikk den prestisjefylte posten som domkapellmester i Milano.
Donati skrev hovedsakelig kirkemusikk, deriblant en- og flerstemte motetter og flere messer. Han var en av pionerene innen concertato-motetten. I sin egen samtid hadde verkene hans høy anseelse.
Alexander M. Bradshaw

Utmerkelser

I 1994 fikk han Max-Planck-Forschungspreis og i 2001 European Physical Society for Public Understanding of Physics' medalje. Han er æresdoktor ved University of London og æresmedlem av American Institute of Physics. I 2007 ble han utnevnt til Commander of the Order of the British Empire av dronning Elisabeth II.
Handöls kapell

Handöls kapell er en kirkebygning i Handöl i Härnösands stift.
Kapellet ble oppført i tre omkring år 1800, tatt i bruk 1804 og innviet i 1806. Vegger og tak ble bygget av stedsbefolkningen, mens innredningen ble utført av fjellallmuen og samene. Det siste renoveringen ble gjennomført i sammenheng med kapellets tohundreårsjubileum.
Rundt kapellet finnes en kirkegård.
Prekestolen er fra 1600-tallet og fantes tidigere i Frösö kirke. Det samme gjelder for alteret.
Arkippus

Dypere betydning

Fra enkelte kristne har det blitt hevdet at Arkippus, når brevet til Filemon ble skrevet, hadde mottatt den første hilsenen fra Paulus (i brevet til Kolosserne), og fulgt oppfordringen. Dette har medført at Paulus i brevet til Filemon har begynt å omtale han som en medstrider.
Det har også blitt hevdet at Arkippus også kan være et bilde på hvert enkelt menneske - og at oppfordringen fra Paulus til Arkippus - også er en oppfordring fra Gud til hver enkelt menneske om å ta vare den tjenesten en har fått, dvs å bruke de egenskaper og ferdigheter en har, i arbeidet i de kristne menigheter.
Hide Your Heart (sang)

Bakgrunn

«Hide Your Heart» var opprinnelig ment å være med på KISS sitt album Crazy Nights fra 1987, men sangen ble avvist. Dermed tilbød Paul Stanley sangen til andre artister, og det ble Bonnie Tyler som spilte den inn først til hennes album Hide Your Heart. Under sin solo-tur i 1989, fremførte Paul Stanley sangen og mottok positiv respons fra fansen, og dermed ble sangen inkludert på det neste KISS-albumet, Hot in the Shade.
Jon Havtoresson

Jon Havtoresson (født ca. 1312, død 19. juli 1395) var sønn av ridder Havtore Jonsson og prinsesse Agnes Håkonsdatter, utenomekteskapelig datter av kong Håkon V Magnusson.
Jon og broren Sigurd tilhørte de mektigste slektene i Norge.  De var dattersønner av kong Håkon Magnusson, og gjennom faren Havtore tilhørte de Sudrheimætten (Sørum-ætten), en mektig slekt på Romerike som trolig var etterkommere av Bård Guttormsson på Rein, og kanskje også Harald Gille. Dermed var Jon og broren av kongsslekt også på farssiden. Da faren Havtore døde, arvet Jon, som trolig var den eldste av brødrene, gården Skea på Romerrike som hovedgård, med flere eiendommer i Solør og Odalen. I tillegg til gårdene på Romerrike fikk Jon også flere eiendommer i Østfold, blant annet hovegårdene Borregård i Tune og Huseby i Onsøy.
Jon var sysselmann i Borgarsysla og var rådgiver for både kong Magnus Eriksson (norsk konge 1319-1355) og kong Håkon VI Magnusson (norsk konge 1355-1380).
Jon var gift med Birgitta Knutsdatter (nevnt første gang 1322, død før 1395), datter av ridder, riksråd og lagmann Knut Magnusson (nevnt 1304–39) og Cecilia Röriksdatter (nevnt 1320–34). Han etterlot seg minst tre sønner, Ulv, Håkon og Brynjolv, trolig også en fjerde, Ivar. De tre første ble alle riksråd. Datteren Cecilia ble gift med den svenskfødte ridderen og riksråd Ulv Holmgeirsson. Gjennom sønnen Brynjolv stammer den nålevende svenske adelslekten Roos af Hjelmsäter i direkte mannslinje fra Jon.
Dennis Nilsen

Bakgrunn

Dennis Nilsen var sønn av Olav og Betty Whyte Nilsen. Olav Nilsen (en norsk soldat) var alkoholiker og ekteskapet tok slutt etter syv år. Dennis Nilsen bodde sammen med sin mor hos hennes foreldre. Nilsen var svært knyttet til sin bestefar Andrew Whyte, som døde da Nilsen var seks år. Uten å fortelle Nilsen hva som egentlig var skjedd (bestefaren hadde druknet) tok moren gutten med for at han skulle se liket av bestefaren. Etter at Nilsen var blitt arrestert, hevdet han at denne hendelsen forårsaket en slags emosjonell død hos ham.
I barndommen viste han ingen tendenser til raseri, dyremishandling eller andre trekk som vanligvis forbindes med seriemorderes barndom.
I 1961 gikk han inn i hæren og ble kokk i Army Catering Corps. Han begynte å drikke ganske mye. Han ble sterkt knyttet til menn og innså antagelig på denne tiden at han var homoseksuell. I 1972 var han en kort periode ansatt i politiet.
I 1975 flyttet han til Melrose Place 195 i Nord-London og bodde der sammen med David Gallichan, som siden benektet at hans og Nilsens forhold hadde vært seksuelt. To år senere flyttet Gallichan ut og Nilsen slet mer og mer med ensomhet. Ett og et halvt år senere begikk han det første drapet.

Mordene

Mennene som Nilsen drepte, hadde blitt med ham hjem frivillig. De ble kvalt, deretter gjemt under gulvplankene. Nilsen tok dem frem av og til, onanerte på dem, vasket og stelte dem. Når likene begynte å råtne, parterte han dem, kokte kjøttet av knoklene og spylte det ned i toalettet. Mange kroppsdeler ble også brent i hagen hans. Drapene skjedde først i Melrose Place, og fortsatte deretter i Cranley Gardens da han flyttet dit i 1981.

Arrestasjon og dom

I 1983 ble Nilsens aktivitet oppdaget av en rørlegger. Menneskekjøttet Nilsen hadde spylt ned i toalettet hadde blokkert rørene. Da politiet kom, tilsto Nilsen alt. Da dommeren i den etterfølgende rettssaken spurte hvorfor han gjorde det svarte Nilsen: «–Jeg hadde håpet du kunnet fortelle meg det.» Nilsen ble i november 1983 dømt til en straff på minimum 25 år, og ville da komme til å bli løslatt i 2008. Men dommen ble senere omgjort til livsvarig fengsel. I 2006 fikk han avslag på prøveløslatelse og kunne ikke søke igjen. Han ble sittende bak murene resten av sitt liv.
Acronia teterevi

Utseende

Nokså små (ca. 10 millimeter), blankt svarte trebukker, oftest med hvite og/eller gule tegninger. Antennene er tynne og omtrent så lange som kroppen eller litt kortere. Hodet er forholdsvis stort og fremstrakt, noe forlenget. Pronotum er tønneformet uten pigger på sidene, knapt bredere enn hodet og mye smalere enn dekkvingene, som er noe hvelvede og rundede.

Levevis

Disse billene har larver som lever i død ved.

Utbredelse

Slekten er endemisk for Filippinene.
Symfoni nr. 41 (Mozart)

Symfoni nr. 41 i populærkulturen

I Woody Allens film fra 1979, Manhattan, opplever Allens figur andresatsen i denne symfonien som én av de viktigste grunnene til at livet tross alt er verdt å leve.
I Woody Allens Jeg og Annie - en nervøs romanse spilles tredjesatsen fra symfonien i bakgrunnen når Allen og hans kvinnelige medskuespiller kjører på motorveien.
Noe nytt

Noe nytt er et musikkalbum med Nora Brockstedt, utgitt i 1970. Albumet ble produsert av Johnny Sareussen.
Linnea Dale

Idol

Dale var deltaker i sangkonkurransen Idol på TV 2 i 2007, og kom til finaleomgangene. Hun ble stemt ut fra Idol 16. november etter at temaet på kvelden hadde vært a-ha. I semifinalen 10. oktober 2007 fremførte hun den egenkomponerte låten «What Do I Know About Love».

Donkeyboy

Dale var gjestevokalist på singlene «Ambitions» og «Sometimes» i tillegg til sangen «Awake» og den nyeste sangen til Donkeyboy «Think you should» som ble lansert i 2019. Hun kunngjorde i august 2010 at hun ville konsentrere seg om skole og egne prosjekter.

Lemoyne Street (2012)

Dale sin første soloplate Lemoyne Street ble utgitt i april 2012, med produsenthjelp fra Øystein Greni og Nikolai Eilertsen fra BigBang. EP-en Children of the Sun ble lansert 27. januar 2012 og singelen «And Then the Sun Comes Up» kom 14. mars 2012.

Good Goodbyes (2014)

Linneas andre soloplate Good Goodbyes ble utgitt i april 2014, med produsent og låtskriverhjelp fra Paal Waaktaar og Kim Edward Bergseth. Dale opptrådte i den norske Melodi Grand Prix-finalen samme år med låten «High Hopes» som også er å finne på albumet.
Eivind Tangen

Karriere

Den 1.93m og 100 kg store høyre bakspilleren spilte først i Lyngbø og deretter i Fyllingen Håndball. Sommeren 2016 gikk han over til danske HC Midtjylland i førstedivisjon.
Eivind Tangen debuterte på Norges herrelandslag mot Litauen 12. juni 2010. Han representerte også det norske landslaget under VM i 2011, 2017 og 2019.

Biografi

Tangen er kjæreste med håndballspiller Stine Skogrand som spiller for den danske klubben Silkeborg.
Vestkysten

Vestkysten var en dagsavis utgitt i Stavanger fra 16. september til 24. november i 1987.
I planleggingsfasen var Arvid Weber Skjærpe og Kjartan Rødland begge redaktører, før Skjærpe fikk eneansvar som redaktør etter lansering. Vestkysten hadde yngre lesere som målgruppe, og distribuerte den første måneden gratis aviser til 57 000 husstander i det utvidede Stavanger-området.
Avisen fikk 6000 abonnenter, men på grunn av dårlig annonsesalg gikk den konkurs etter bare ti ukers drift. Da hadde Vestkysten en gjeld på seks millioner kroner, og hele aksjekapitalen på 15 millioner var gått tapt. Rundt 50 ansatte ble berørt av konkursen.
Apostolisk protonotar

Apostolisk protonotar er en tjenestemann (prest) ved den pavelige kurie. Tittelen kan også gis som ærestittel til geistlige utenfor kurien (for eksempel til generalvikarer). Den høyeste grad av monsignori, prester som kan tituleres monsignore.
Paven kan gi hederstittelen «monsignore» til prester som enten har fylt et bestemt embete, eller som har utmerket seg i sitt virke på en bestemt måte. Det finnes tre grader: apostolisk protonotar, pavelig æresprelat og pavelig æreskapellan.
Tittelen «apostolisk» er avledet fra begrepet apostel, fra greske «apostolos» (απόστολος), «en som er utsendt». Ordet innebærer at man er sendt med en fullmakt og opptrer med autoritet på vegne av den som har sendt en. Det andre leddet av tittelen, «protonotar», er avledet fra senlatinske prōtonotārius, en sammensetning av greske prōto- + latinske notārius, sekretær.
International Federation of Anthroposophic Medical Associations

International Federation of Anthroposophic Medical Associations (IVAA) er en internasjonal organisasjon med sete i Sveits som består av legeforeninger i 31 land innen fagområdet antroposofisk medisin. Organisasjonen ledes av et sentralstyre (Executive Council) på 7 personer, hvor Norge er representert med Anette K. Bender. Organiasjonens president er Peter Zimmermann (Finland).
Organisasjonen har medlemsorganisasjoner i Belgia, Danmark, Estland, Finland, Frankrike, Italia, Latvia, Nederland, Norge, Polen, Romania, Russland, Spania, Storbritannia, Sveits, Sverige, Tyskland, Ukraina og Østerrike samt i Argentina, Australia, Brasil, Canada, Filippinene, Georgia, Israel, New Zealand, Peru, Sør-Afrika og USA.
Palmanova

Palmanova er en by og en kommune i provinsen Udine i regionen Friuli-Venezia Giulia i Italia. Palmanova grenser til kommunene Bagnaria Arsa, Bicinicco, Gonars, San Vito al Torre, Santa Maria la Longa, Trivignano Udinese og Visco.
Det bodde 5 465 menneske her i 2013.
Sammen med andre venetianske forsvarsverk fra det 15. til det 17. århundre i Italia, Kroatia og Montenegro ble Palmanova med sin stjernefestning i 2017 oppført på UNESCOs verdensarvliste.
Ad-Aware

Ad-Aware er et dataprogram som finnes 3 versjoner: Gratis, Pro og Pluss. Programmet har til hensikt å renske en datamaskin for spyware, malware og informasjonskapsler som sporer aktivitet. Ad-Aware er en av de ledende aktørene på dette feltet.
Geitrams

Anvendelse

Geitrams har vært brukt i folkemedisinen som middel mot utvortes skade. Den har også vært brukt til å lage te. På russisk heter geitrams ivan-tsjaj og ble i nødsår brukt til å koke suppe på. Den norske Gulag-fangen Osvald Harjo fortalte at fangene fikk servert geitrams-suppe helt frem til 1948. Planten er så jernholdig at skjeen, tenner og tunge ble helt svarte. I Pravda ble Stalin avbildet mens han spiste geitrams-suppe.
Avbladete geitramsskudd kan kokes kort tid i saltet vann og har smak og konsistens lik mild asparges.

Utbredelse

I Norge er geitrams utbredt over hele landet nord til Finnmark, og vokser på hele Den skandinaviske halvøy og i hele Danmark, samt en del steder langs kysten på Island.

Underarter

I Nord-Amerika skilles mellom to underarter av geitrams:
C. a. angustifolium – diploid, nakne stilker og blad, mindre blomster. 
Dette er den underarten som forekommer i Europa.
C. a. circumvagum – tetraploid, finhårete stilker og blad, større blomster.
Der begge underartene forekommer, som i Nord-Amerika, er angustifolium å finne i de kaldere delene av utbredelsesområdet.
Ørepropper var et godt kjøp

Ørepropper var et godt kjøp er et musikkalbum med André Jensen, utgitt i 2008. Albumet er utgitt av plateselskapet Bonsaiety Records.
Skåla (Stryn)

Kloumanstårnet

Dr. Klouman var ifølge myten av den oppfatning at den tynne luften ville gjøre folk friske og de kunne oppholde seg i Kloumanstårnet. Frisk høyfjellsluft skulle angivelig være helsebringende for tuberkulosen som var en stor folkesykdom på slutten av 1800-tallet. Det hevdes etter myten at dette argumenterte doktor Hans Henrik Gerhard Klouman i Innvik med da han klarte å skape interesse for å få bygd et tårn på Skåla, 1848 moh. Samtidig så man at dette kunne være interessant for et økende antall turister. De to hotellene i Loen støttet med 100 kr hver og i alt ble det samlet inn 1100 kr. Det ble bestemt at det skulle lages en en-meter bred ridevei opp, sånn at folk kunne fraktes på hesteryggen. Grunneierne avstod fri grunn og fikk som kompensasjon enerett til føringen. Tårnet har over metertykke vegger og er på to etasjer. I andre etasje er det tre køyer over hverandre, i en halvsirkel, med plass til i alt syv i hver seng. Tårnet blir drevet som selvbetjent turistforeningshytte av Bergen Turlag.
Rettferdig Blant Nasjonene

Termen Rettferdig Blant Nasjonene, (på hebraisk: חסידי אומות העולם, uttales «Khasidei Umot HaOlam») har etter den annen verdenskrig blitt brukt til å beskrive ikke-jøder som opptrådte heroisk under holocaust for å redde jøder fra det nazistiske folkemordet.
Varkaus lufthavn

Destinasjoner

Flyplassen har ikke rutetrafikk.
«Tangaroa»

«Tangaroa» er en flåte som ble bygget i balsatre og i 2006 seilt i farvannet av Thor Heyerdahls «Kon-Tiki»-ekspedisjon fra 1947. Flåten og ekspedisjonen var ment som en hyllest til Thor Heyerdahl og hans «Kon-Tiki»-ekspedisjon. «Tangaroa»-ekspedisjonens mål var økt engasjement for forurensning og global spredning. «Tangaroa» fullførte ekspedisjonen fra Peru til atollen Raroia 31 dager raskere enn «Kon-Tiki».
Ekspedisjonen startet utenfor Lima i Peru 28. april 2006. Flåten ble også bygget her, nærmere bestemt i bydelen Callao ved Limas havn. Flåten ble noe forsinket til ankomst Raiatea i Polynesia på grunn av kuling som førte dem forbi havnen, men på ettermiddagen 24. juli 2006 gikk de i land. Herfra ble flåten slept til Tahiti.
Flåten ligger nå oppankret utenfor parken Kronprinsen ved Dampskipskaia i Stavern.
Ekspedisjonsleder Torgeir Sæverud Higraff utga i 2007 boka Tangaroa, havets hersker – et eventyr i Kon-Tikis kjølvann, en rikt illustrert beskrivelse av ekspedisjonen.